MJD ออกหุ้นกู้ 350 ลบ.อายุ 2 ปี ดอกเบี้ย 4.9% ขายรายใหญ่ 28-30 ก.ย.
MJD ออกหุ้นกู้ 350 ลบ.อายุ 2 ปี ดอกเบี้ย 4.9% ขายรายใหญ่ 28-30 ก.ย.
21 ก.ย. 2558

บริษัท เมเจอร์ ดีเวลลอปเม้นท์ จำกัด (มหาชน) หรือ MJD เปิดเผยว่า บริษัทเสนอขายหุ้นกู้ของบริษัท มูลค่าทั้งสิ้นไม่เกิน 350 ล้านบาท อายุ 2 ปี ครบกำหนดไถ่ถอนปี พ.ศ.2560 อัตราดอกเบี้ยคงที่ร้อยละ 4.90 จ่ายดอกเบี้ยทุก 3 เดือนตลอดอายุหุ้นกู้
ทั้งนี้ เสนอขายให้ผู้ลงทุนสถาบัน และ/หรือ ผู้ลงทุนรายใหญ่ ในระหว่างวันที่ 28-30 ก.ย. 58 ผ่านบล.เอเชียพลัส ซึ่งเป็นผู้จัดการการจำหน่ายหุ้นกู้ โดยบริษัทมีวัตถุประสงค์ที่จะนำเงินที่ได้จากการเสนอขายหุ้นกู้ในครั้งนี้เพื่อใช้ในการชำระคืนหนี้บางส่วน และเป็นเงินทุนหมุนเวียนเพื่อการดำเนินงานของบริษัท